۱۴۴۶-۲-۱۵ تاریخ نشر شوی خبرونه کابل افغانی سرې میاشتې په تېرو ۳۰ ورځو کې د خپل دوه ګرځنده روغتیایی ټیمونو او څلور ثابت کلینیک پر مټ د کابل ولایت په بېلابېلو سیمو کې ۱۹۱۰۴ تنو ناروغانو ته روغتیایی خدمات ترسره کړی. د یادو ناروغانو له جملې د ۵۰۱۷ تنه داخله ناروغانو معاینات او درملنه شوې، ۱۲۷۷ مېرمنو ته له زېږون وړاندې او وروسته معاینات ترسره شوی، ۵۷۳۲ مېرمنو او ماشومانو ته مختلف واکسینونه تطبیق شوی، د ۷۲۳ ټپیانو پانسمان شوی، ۳۲۳ مېرمنو ته د کورنی تنظیم په اړه پوهاوی ورکړل شوی، ۲۳۰۶ خوارځواکو ماشومانو ته د ځانګړو خوراکی توکو د ورکړې ترڅنګ ۳۷۲۶ تنو ته د روغتیا ساتنې په برخه کې عامه پوهاوی هم ورکړل شوی. ارزګان د افغانی سرې میاشتې له لوری د ارزګان ولایت مرکز ترینکوټ کې ۲۰ تنو رضاکارانو ته د لومړنیو روغتیایی مرستو په برخه کې د ظرفیت لوړونې په موخه دوه ورځنی روزنیز ورکشاپ نن دوشنبه د صفر د میاشتې پر ۱۵مه پای ته ورسېد. بلخ ‏افغانی سرې میاشتې د هېواد ځوان کهول ته چې په شخصی ښونیزو مرکزونو کې د فیس ورکولو توان نه لری؛ په ټول هېواد کې ٣٥ ښوونیز مرکزونه لری. پر همدې بنسټ د بلخ ولایت ښوونیز مرکز په تېرو ۳ میاشتو کې ۸۰ زده کوونکو ته په بېلا بېلو برخو لکه؛‏اسلامی ښوونه، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې او لا هم په زده کړو بوخت دی. مرکزی ریاست نن دوشنبه د صفرالمظفر میاشتې پر ۱۵ مه،‏ افغانی سرې میاشتې د تېر په څېر یو ځل بیا ۲۰ تنه د سوری زړه په رنځ اخته ماشومان پلازمینه کابل کې ۳ کورنیو روغتونونو ته د درملنې او عملیات په موخه ور وپېژندل. د یادونې وړ ده چې ددغه ناروغانو درملنه او عملیات د افغانی سرې میاشتې په مالی مرسته ترسره کیږی.